**Мемлекеттік білім беру ұйымдарының бірінші басшылары мен педагогтерін лауазымға тағайындау, лауазымнан босату**

Қазақстан Республикасы Білім және ғылым министрінің 2012 жылғы 21 ақпандағы №57 «Мемлекеттік білім беру ұйымдарының бірінші басшылары мен педагогтерін лауазымға тағайындау, лауазымнан босату қағидаларын бекіту туралы» бұйрығымен бекітілген *(ҚР Оқу-ағарту министрінің 15.08.2023 № 259 бұйрығымен өзгерістер мен толықтырулар енгізілген)* Қағидаларына сәйкес кандидаттарды сертификаттаудан өткізу қарастырылған.

Кандидаттар Қазақстан Республикасының Еңбек кодексі, «Білім туралы» Қазақстан Республикасының Заңы, «Сыбайлас жемқорлыққа қарсы іс-қимыл туралы» Қазақстан Республикасының Заңы, «Педагог мәртебесі туралы» Қазақстан Республикасының Заңы, Қазақстан Республикасы Оқу-ағарту министрінің 2022 жылғы 3 тамыздағы № 348 «Мектепке дейінгі тәрбие мен оқытудың, бастауыш, негізгі орта, жалпы орта, техникалық және кәсіптік, орта білімнен кейінгі білім берудің мемлекеттік жалпыға міндетті стандарттарын бекіту туралы» бұйрығы, Қазақстан Республикасы Оқу-ағарту министрінің 2022 жылғы 31 тамыздағы № 385 «Тиісті типтердегі және түрлердегі мектепке дейінгі, орта, техникалық және кәсіптік, орта білімнен кейінгі, қосымша білім беру ұйымдары қызметінің үлгілік қағидаларын бекіту туралы» бұйрығы бойынша сертификаттаудан өтеді.

**Тестілеу форматы**

Тест тапсырмаларының саны – 48

Тестілеу уақыты – 3 сағат (180 минут)

Тестілеу нәтижесі оң болып саналады, егер:

|  |  |  |  |
| --- | --- | --- | --- |
| **№** | **Мазмұны** | **Тапсырмаларының саны**  | **Шекті балл саны 50%** |
| 1 | Қазақстан Республикасының Еңбек кодексі | 10 | 5 |
| 2 | «Білім туралы» Қазақстан Республикасының Заңы  | 10 | 5 |
| 3 | «Сыбайлас жемқорлыққа қарсы іс-қимыл туралы» Қазақстан Республикасының Заңы | 10 | 5 |
| 4 | «Педагог мәртебесі туралы» Қазақстан Республикасының Заңы | 10 | 5 |
| 5 | «Мектепке дейінгі тәрбие мен оқытудың, бастауыш, негізгі орта, жалпы орта, техникалық және кәсіптік, орта білімнен кейінгі білім берудің мемлекеттік жалпыға міндетті стандарттарын бекіту туралы» Қазақстан Республикасы Оқу-ағарту Министрінің 2022 жылғы 3 тамыздағы № 348 бұйрығы  | 4 | 2 |
| 6 | «Тиісті типтердегі және түрлердегі мектепке дейінгі, орта, техникалық және кәсіптік, орта білімнен кейінгі, қосымша білім беру ұйымдары қызметінің үлгілік қағидаларын бекіту туралы» Қазақстан Республикасы Оқу-ағарту министрінің 2022 жылғы 31 тамыздағы № 385 бұйрығы  | 4 | 2 |
| **Барлығы** | **48** | **24** |

**Бағалау:**

Ұсынылған төрт жауаптың ішінен бір дұрыс жауапты таңдайтын тапсырмалар үшін – бір балл, қалған жағдайларда – нөл балл беріледі.

**Сертификаттаудан өткені туралы сертификат сертификаттау тапсырған күннен бастап бір жыл бойы қолданылады.**